b'\n_START_ARTICLE_\nDavid Dunn\n_START_SECTION_\nBlackburn Rovers\n_START_PARAGRAPH_\nSom barn gikk Dunn p\xc3\xa5 Blackburnkamper med sin bestefar, og 26. september 1998 fikk han dr\xc3\xb8mmen sin oppfylt da han debuterte for sin favorittklubb i et m\xc3\xa5ll\xc3\xb8st oppgj\xc3\xb8r mot Everton F.C.. Han kom inn som innbytter etter 70 minutter, men ble tatt av igjen etter 81 minutter da en lagkamerat fikk r\xc3\xb8dt kort. N\xc3\xb8yaktig fem m\xc3\xa5neder senere scoret han sitt f\xc3\xb8rste ligam\xc3\xa5l, i en 3-1 seier over Aston Villa. Debutsesongen til Dunn endte med nedrykk._NEWLINE_Etter en skuffende 11.-plass i serien p\xc3\xa5f\xc3\xb8lgende sesong, rykket Blackburn Rovers opp igjen \xc3\xa5ret etter, mye takket v\xc3\xa6re Dunn som noterte seg for tolv ligam\xc3\xa5l fra sin midtbaneposisjon. Samme sesong scoret han ogs\xc3\xa5 hattrick fra straffemerket i en cupkamp mot Rochdale. Ett \xc3\xa5r etter opprykket vant Dunn ligacupen med Blackburn. Tottenham Hotspur ble sl\xc3\xa5tt 2-1.\n_START_SECTION_\nBirmingham City\n_START_PARAGRAPH_\nSommeren 2003 ble Dunn solgt til Birmingham F.C. etter \xc3\xa5 ha kommet p\xc3\xa5 kant med dav\xc3\xa6rende manager Graeme Souness. P\xc3\xa5 tre og en halv sesong spilte Dunn 58 kamper i Midlands-klubben, f\xc3\xb8r ryktene begynte \xc3\xa5 svirre om en retur til gamleklubben. Han holdt p\xc3\xa5 \xc3\xa5 havne i Bolton, etter \xc3\xa5 ha gjennomf\xc3\xb8rt en medisinsk test der i januar 2007. Men Blackburn snappet ham opp i tolvte time.\n_START_SECTION_\nBlackburn Rovers\n_START_PARAGRAPH_\nSesongen 2009/2010 ble en stor opptur for Dunn. Nok en gang gikk han skadet noen m\xc3\xa5neder. Men til tross for det scoret han ni m\xc3\xa5l, det samme antall som de seks foreg\xc3\xa5ende sesongene til sammen. Og han beviste viktigheten av sin tilstedev\xc3\xa6relse p\xc3\xa5 Blackburns midtbane, med sin kreativitet og pasningsevne.\n_START_SECTION_\nOldham Athletic\n_START_PARAGRAPH_\n30. juli 2015 signerte Dunn for League One klubben Oldham Athletic p\xc3\xa5 en ett\xc3\xa5rskontrakt. Sjef Darren Kelly uttalte at Dunn ville gj\xc3\xb8re lagets midtbane en av de sterkeste i ligaen for den kommende 2015/16-sesongen.\n_START_SECTION_\nInternasjonalt\n_START_PARAGRAPH_\nHan st\xc3\xa5r bokf\xc3\xb8rt med \xc3\xa9n landskamp for England. Det var i en treningskamp mot Portugal i 2002. Flere har hevdet at Dunn ville hatt mange flere landskamper om han ikke hadde v\xc3\xa6rt s\xc3\xa5 skadeutsatt. Paul Ince uttalte en gang at han trodde Dunn skulle bli den nye Paul Gascoigne.'